Cuneiform Tablet Nesr. C31
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma <gap>-<gap>-IŠTAR-ma a-na pu-šu-ke-en₆ im-dí-lim ù PUZUR₄-a-šur qí-bi-ma a PUZUR₄-a-šur qí-bi-ma i-nu-mì a-na-nu-um ta-bu-ú 1 ma-na KÙ.BABBAR ṣa-ru-pá-am a ni-kà-sí-a a-dí-na-kum-ma a-ṣé-er a-šùr-iš-tí-kál ù ku-a-tí tù-bi-il₅ 0.83333 ma-na pí-lá-aḫ-a-šur DUMU a-šur-{d}UTU-ši ub-lá-ku-nu-tí 1 ma-na iš-tù pu-ru-uš-ḫa-tim {d}NIN.ŠUBUR-ba-ni ub-lá-ku-nu-tí ŠU.NÍGIN 1.8333300000000001 ma-na KÙ.BABBAR ub-lu-ni-ku-nu-tí a-na-kam a-šur-iš-tí-kál aṣ-ba-at-ma KÙ.BABBAR-pí ú-ša-il₅-šu um-ma šu-ut-ma a-na-ku ù PUZUR₄-a-šur ku-nu-ki-kà ni-ip-ṭù-ur-ma 1.66666 ma-na-ma ù 12 GÍN KÙ.BABBAR lu PUZUR₄-a-šur il₅-qé lu ḫi-la-at ṣa-ru-pu-tim 0.33333 ma-na LÁ 2 GÍN nu-ku-ra-e e-ta-ú ṭup-pá-am na-áš-pár-tí ša 1.8333300000000001 ma-na šé-bi₄-lam ù 12 GÍN ṣí-ib ša-li-ṭam ù tár-ki-is-tám i-ṣé-ri-šu lá-al-qé um-ma šu-ut-ma ṭup-pu-um a-šar PUZUR₄-a-šur šu-ma lá-šu a-šar a-šur-iš-tí-kál a-mu-ur <gap> ma-lá tù-kà-lu té-er-ta-kà li-li-kam